Vabalninko sinagogos

Vabalninko sinagogos – buvę judėjų maldos namai, išlikę Vabalninko mieste. Tai du gretimi pastatai – vasarinė sinagoga (Pirties g. 3) ir žieminė sinagoga (Pirties g. 4). Dabar vasarinėje sinagogoje veikia bendruomenės laidojimo namai, žieminėje – seniūnijos pirtis.Žydai Vabalninke arba Abolnink Shtetl.  2017-03-07, Skrastas.lt (tikrinta 2022-09-13). Sinagogos sudaro pastatų kompleksą (unikalus kodas ), bet kiekvienas pastatas turi savo atskirą kodą (vasarinės unikalus kodas , žieminės unikalus kodas ).

 Istorija 

Vabalninke sinagoga minima dar XVIII a. Prieš 1740 m. ji sudegė, 1741 m. buvo leista statyti naują (atskiroje vietoje, toliau nuo katalikų bažnyčios). 1883 m. per miestelio gaisrą ji vėl sudegė, I pasaulinio karo metu sudegė ir mūrinė.

XX a. pradžioje pastatytos dvi mūrinės, stačiakampio plano, vieno aukšto su pastoge sinagogos – žieminė ir vasarinė. Žieminės fasaduose yra arkinio tipo langų nišos. XX a. tarpukariu žieminėje veikė žydų mokykla (ješiva).Žydų paveldo objektai. Visitbirzai.lt (tikrinta 2022-09-13).

 Šaltiniai 

Kategorija:Vabalninkas
Kategorija:Lietuvos sinagogos